座標:  北緯1°19′17.8″東經103°50′45.4″

陳篤生醫院2001年開嘅十五層新大樓
**陳篤生醫院**（粵拼：can4 duk1 sang1 ji1 jyun2，英文：**Tan Tock Seng Hospital**，簡寫：**TTSH**）係星加坡其中一間最大型嘅綜合醫院，屬於國家醫療集團（National Healthcare Group）。間醫院有45個臨床同專職醫療科室（clinical and allied health departments），同埋十六個專科中心（specialist centres），超過八千個員工。每日有超過二千個病人到佢啲專科中心求診，亦有大約460個病人使用佢嘅急症室，係星加坡全國至忙嘅急症室。

史
-

星加坡開埠之後，大批移民陸續來到。多數人係非常窮困，營養不良好普遍，估計每年有大概100個移民餓死。

1820年代，英國政府設立咗一間貧民醫院（pauper（英文：pauper）'s hospital），但係喺1830年代因為資金不足關閉。政府改為提議各個族群嘅有錢人睇返同族嘅窮人，有啲善心人響應，陳篤生就係其中一位。佢係星加坡第一位亞裔太平紳士，當時署理星加坡華人甲必丹。佢出咗5千蚊來起星加坡第一間私人資助醫院。

間醫院初初叫做「華人貧民醫院」（Chinese Pauper Hospital），1844年5月25日喺珍珠山（英文：Pearl's Hill）奠基。醫院大樓屬古典風格，由星加坡政府測量師湯申（英文：John Turnbull Thomson）設計。間醫院起咗三年，資金不足又令到醫院丟空兩年。卒之，喺1849年，醫院接受第一批病人。當時大約100個窮困病人喺珍珠山腳一間亞答屋（英文：Attap dwelling）留醫，風暴摧毀咗間屋，之後啲病人轉咗去間醫院。

醫院落成之後，初期時，一直都有錢銀問題，全靠公眾捐款減輕負擔，善長包括陳氏家族其他成員。醫院亦受人手短缺同冇穩定供水困擾。1850年，陳篤生52歲過咗身，之後，醫院就改名做「陳篤生醫院」。

醫院搬過幾次。1861年，殖民地政府打算加強珍珠山嘅武裝防禦，於是乎將佢搬咗去實龍崗路（英文：Serangoon Road）同馬里士他路（英文：Balestier Road）交界嘅新建築。醫院加咗一個麻風病房。後來，醫院所在嘅低窪地帶被認為唔適合病人。1903年，憑住陸佑五萬蚊捐款，買到醫院而今喺摩綿路（Moulmein Road）嘅地皮。新醫院喺1909年由公共工程局（Public Works Department）起好。

到到1980年代，醫院服務同接收嘅病人數目，開始超過1950年代起好嘅醫院建築嘅負荷。2000年4月1號，一棟15層高嘅新樓落成並正式啟用。

2000年，因為星加坡本地醫療服務業重組，醫院歸落「國家醫療集團」。

間醫院聲稱係老人醫學（Geriatric Medicine）、傳染病、康復醫學（Rehabilitation Medicine）、呼吸系統科（Respiratory Medicine）同埋風濕過敏反應及免疫科（Rheumatology, Allergy and Immunology）呢啲方面發展嘅先驅。佢亦係老人醫學、普通外科、急症科、放射科、腸胃科、耳鼻喉科同埋骨科嘅主要轉介中心[未記出處或冇根據]。

2003年沙士爆發嗰陣，間醫院因為過去處理傳染病嘅經驗（星加坡傳染病中心就喺佢左近），畀星加坡衛生部定咗做全國唯一嘅診斷同治療中心，仲要「實際封鎖咗」（"effectively locked down"）成間醫院來到控制沙士爆發。2013年，喺醫院大堂設立咗一塊碑，紀念沙士爆發嗰時醫院所有嘅醫護人員，感謝佢地唔怕攰噉工作，其中有兩位仲因為染上沙士而殉職。塊紀念碑由星加坡衛生部長顏金勇揭曉，佢亦向醫院所有醫務人員致敬。

收費
--

2016年，四人急症病房入邊一張病床一晚嘅費用係225星加坡元，單人病房一晚係420星加坡紙。

臨床同專職醫療服務
---------

**非住院和診斷醫學分部（Division of Ambulatory & Diagnostic Medicine）**

* 放射科（Diagnostic Radiology）
* 急症科（Emergency Medicine）
* 腫瘤科服務（Oncology Services）
* 病理和化驗醫學（Pathology & Laboratory Medicine）

**內科分部（Division of Medicine）**

* 心臟科（Cardiology）
* 臨床流行病學（Clinical Epidemiology）
* 內分泌科（Endocrinology）
* 腸胃肝臟科（Gastroenterology and Hepatology）
* 普通科（General medicine）
* 老人醫學（Geriatric Medicine）
* 傳染病科（Infectious diseases）
* 精神科（Psychological Medicine）
* 紓緩治療科（Palliative Medicine）
* 康復醫學（Rehabilitation Medicine）
* 呼吸系統科（Respiratory Medicine）
* 風濕、過敏反應及免疫科（Rheumatology, Allergy & Immunology）

**外科分部（Division of Surgery）**

* 麻醉科（Anaesthesiology）
* 普通外科（General surgery）
* 眼科（Ophthalmology）
* 骨科（Orthopaedic Surgery）
* 耳鼻喉科（Otorhinolaryngology）
* 泌尿科（Urology）

**臨床支援服務（Clinical Support Services）**

* Complementary Integrative Medicine
* 營養與飲食（Nutrition & Dietetics）
* 職業治療（Occupational Therapy）
* 病理和化驗醫學（Pathology & Laboratory Medicine）
	+ 輸血（Blood Transfusion）
	+ 血液科（Haematology）
	+ 臨床化學（Clinical chemistry）
	+ 解剖病理學（Anatomical pathology）
	+ 臨床微生物學（Clinical microbiology）

* 藥房（門診、住院、零售）
* 物理治療（Physiotherapy）
* 足病診療（Podiatry）
* 義肢矯形學（Prosthetics & Orthotics）
* 心理輔導（Psychological Services）
* 呼吸治療（Respiratory therapy）
* 語言治療（Speech Therapy）
* 旅行者健康及疫苗中心（Travellers' Health & Vaccination Centre）
* 血管診斷化驗室（Vascular Diagnostic Laboratory）

陳篤生醫院文化博物館
----------

陳篤生醫院文化博物館（Tan Tock Seng Hospital Heritage Museum）喺2001年7月25號開放。為咗紀念創辦人陳篤生嘅遺澤，博物館展出一系列來自佢生活嘅年代19世紀中期嘅峇峇娘惹文物。

TTSH文化博物館係星加坡國家文物局「Museum Roundtable」嘅成員。

參考
--

1. ↑  "TTSH's Emergency Dept has longest waiting time" (英文). Channel NewsAsia. 2005-03-01. 原先內容歸檔喺2007-10-01. 喺2007-08-24搵到.
2. 1 2 3 4  "Tan Tock Seng Hospital". *Singapore Infopedia*. National Library Board. 原先內容歸檔喺2018-06-13. 喺2018-02-27搵到.
3. ↑  Jane Beamish; Jane Ferguson (1 December 1985). *A History of Singapore Architecture: The Making of a City*. Graham Brash (Pte.) Ltd. p. 61. ISBN 978-9971947972.
4. 1 2  "Speech by Minister for Health Gan Kim Yong, at Tan Tock Seng Hospital "Remembering SARS: 10 Years On", 20 March 2013". Ministry of Health. 20 March 2013. 原著喺2017年7月1號歸檔. 喺2018年2月27號搵到.
5. ↑  "TTSH pays tribute to hospital workers who worked through Sars epidemic". *The Straits Times*. SPH. 20 March 2013. 原先內容歸檔喺2015年2月3號. 喺2018年2月27號搵到.
6. ↑  "TTSH Commemorates 10 Years Post SARS". ttsh.com.sg. 20 March 2013. 原著喺3 二月 2015歸檔. 喺2018年2月27號搵到.
7. ↑  "New Farrer Park Hospital aims to offer 'affordable' private care". Straits Times. 27 February 2016. 原先內容歸檔喺2017年2月11號. 喺10 February 2017搵到.

出面網頁
----

* 陳篤生醫院嘅官方網站 Edit this at Wikidata